**บันทึกการประชุมหัวหน้าส่วน/กอง**

**วันอังคารที่ 16 กุมภาพันธ์ พ.ศ. 2564**

**เวลา 10.30 น.**

**ณ ห้องประชุมสภาองค์การบริหารส่วนตำบลพันชนะ**

**ระเบียบวาระที่ 1** เรื่องประธานแจ้งให้ที่ประชุมทราบ

**นางแจ่มจันทร์ นุขุนทด รองนายกองค์การบริหารส่วนตำบลพันชนะ คนที่ 1**

ด้วยนายกองค์การบริหารส่วนตำบลพันชนะ ติดธุระ จึงให้ดิฉันเป็นประธานที่ประชุม

1) คำสั่งที่ให้รองปลัดนายวิทิต โสภา ปฏิบัติราชการแทนปลัดองค์การบริหารส่วนตำบลพันชนะ รายละเอียดอยู่ในตำสั่ง มีกองสาธารณสุข กองการศึกษา กองสวัสดิการและกองช่างบางเรื่องที่มอบหมายให้รองปลัดปฏิบัติราชการแทน

2.) ให้ทุกกองยื่นแผนการใช้จ่ายเงินตามงบปี 64

3.) การให้ปลัดองค์การบริหารส่วนตำบลพันชนะ ไปรักษาราชการกองคลังอยู่ระหว่างหารือกับผู้บริหาร

**ที่ประชุม** **รับทราบ**

**ระเบียบวาระที่ 2 รับรองรายงานการประชุม**

**มติที่ประชุม ให้การรับรอง**

**ระเบียบวาระที่ 3 เรื่องเพื่อพิจารณา/ปฏิบัติ**

**นางอรัญญา อุตรวงษ์ นักทรัพยากรบุคล**

1.) เรื่องการแต่งตั้งเจ้าหน้าที่ผู้รับผิดชอบงานควบคุมภายในให้แต่งตั้งไว้ด้วยและให้มีหน้าที่รับผิดชอบโดยตรงและห้ามเป็นกรรมการตรวจรับงานจ้าง

2.) เรื่องการเตรียมเอกสารประเมินประสิทธิภาพฯ กองใดติดขัดหรือไม่เข้าใจในหัวข้อที่รับผิดชอบให้ประสานมายังสำนักปลัด โดยจะต้องมีโครงการดีเด่นด้วยในการตรวจประเมิน

**ที่ประชุม** เห็นควรกำหนดนัดตรวจและรับทราบปัญหาของแต่ละกองในวันอังคารที่ 23 กุมภาพันธ์ 2564 เวลา 10.00 น. อีกครั้ง

**มติที่ประชุม เห็นชอบ**

**นางสาวบูชิตา เนียมเกิด ผอ.กองการศึกษา**

ขอให้ทางผู้บริหารแต่งตั้งบุคคลทำหน้าที่ในการตัดหญ้าบริเวณศูนย์เด็กเล็กเดือนละ 2 ครั้ง ให้มีหน้าที่รับผิดชอบโดยตรง

**มติที่ประชุม** **เห็นชอบ**

**ระเบียบวาระที่ 4 เรื่องอื่นๆ**

**นายสมส่วน ดุมขุนทด ปลัดองค์การบริหารส่วนตำบลพันชนะ**

 1.) การเสนองาน/โครงการ ควรให้ผู้บริหารรับทราบโดยเร็วหรือไม่น้อยกว่า 7 วัน

 2.) การเบิกจ่ายตามแผนการใช้จ่าย/แผนดำเนินการขอให้ทุกส่วน/กองปฏิบัติตามกรอบระยะเวลาด้วย

**ที่ประชุม รับทราบ**

**เลิกประชุม เวลา 11.30 น.**

**(นายสมส่วน ดุมขุนทด) ผู้จดบันทึกการประชุม**

 **ปลัด อบต.พันชนะ**

**(นางแจ่มจันทร์ นุขุนทด) ผู้ตรวจบันทึกการประชุม**

 **รองนายกองค์การบริหารส่วนตำบลพันชนะ คนที่ 1**